[{"text_idx": "#000000", "text": "VOLocity yw ein rhaglen wirfoddoli gyffredinol ar gyfer y sector camddefnyddio sylweddau."}, {"text_idx": "#000001", "text": "Mae\u2019n golygu y gallwch ddefnyddio\u2019ch sgiliau i wneud gwahaniaeth, i ddysgu sgiliau newydd, i roi hwb i\u2019ch dyfodol, a chwrdd a\u0302 phobl anhygoel."}, {"text_idx": "#000002", "text": "\u2018Gwerth chweil.\u2019 Dyna eiriau cadarn."}, {"text_idx": "#000003", "text": "Ond mae\u2019n cyfleu i\u2019r dim y gwaith mae ein gwirfoddolwyr yn ei wneud drwy VOLocity."}, {"text_idx": "#000004", "text": "Does dim angen i chi fod wedi cael profiad personol o gamddefnyddio sylweddau na materion llesiant ehangach i wirfoddoli gyda VOLocity \u2013 y cwbl sydd ei angen arnoch yw angerdd dros wneud gwahaniaeth."}, {"text_idx": "#000005", "text": "Mae yna lu o fudiadau ar draws Caerdydd a\u2019r Fro sy\u2019n cefnogi pobl bob dydd, ac ni fuasent yn gallu gwneud eu gwaith heb y gwirfoddolwyr rydyn ni\u2019n eu darparu. Ar unrhyw adeg, mae gennym fwy na 100 o wirfoddolwyr yn gweithio mewn gwasanaethau camddefnyddio sylweddau ledled Cymru."}, {"text_idx": "#000006", "text": "Wnewch chi elwa o wirfoddoli?"}, {"text_idx": "#000007", "text": "Mae\u2019r hyfforddiant, y sgiliau, y profiad a\u2019r bobl rydych chi\u2019n eu cyfarfod oll yn cyfuno i gynnig profiad gwerthfawr dros ben. Mae gwirfoddoli\u2019n meithrin hyder, yn gwneud i\u2019ch CV sefyll allan, ac yn eich helpu ym myd cyflogaeth. Ac mae hynny oll ar ben gwybod eich bod yn gwneud gwahaniaeth go iawn i\u2019ch cymuned, ac i\u2019r byd ehangach."}, {"text_idx": "#000009", "text": "Mae gan rai pobl lawer o amser i\u2019w roi. Mae gan rai pobl fywydau prysur iawn. Faint bynnag o amser sydd gennych i\u2019w sbario, fe hoffen ni gael eich help. Yr unig beth rydyn ni\u2019n ei ofyn yw ichi ystyried anghenion y bobl y byddwch yn eu cefnogi, os bydd newid yn eich ymrwymiadau amser ar unrhyw adeg."}, {"text_idx": "#000011", "text": "Cysylltwch a\u0302 ni gan ddefnyddio\u2019r manylion sydd ar waelod y dudalen hon, ac fe wnawn ni anfon y ffurflen gais berthnasol atoch. Nesaf, byddwn yn eich gwahodd am sgwrs, i weld a yw gwirfoddoli yn y sector camddefnyddio sylweddau\u2019n gweddu i chi. Os felly, fe wnawn ni edrych ar y sgiliau sydd gennych chi a gweld pa fath o waith sy\u2019n gweddu orau ichi. Mae gan bawb alluoedd \u2013 rydyn ni am ddod o hyd i\u2019r ffordd orau o ddefnyddio\u2019ch galluoedd chi."}, {"text_idx": "#000012", "text": "Nesaf, daw hyfforddiant. Byddwn yn rhoi tri diwrnod o hyfforddiant am ddim i chi, i roi sylfaen gadarn i\u2019r hyn y bydd angen ichi ei wybod. Mae hyn yn cynnwys ein cwrs undydd ar Ymwybyddiaeth Camddefnyddio Sylweddau. Os byddwch yn parhau i wirfoddoli, yna fe roddwn ragor o hyfforddiant ichi yn nes ymlaen."}, {"text_idx": "#000014", "text": "Os oes gennych ddiddordeb mewn gweithio gyda\u2019n ti\u0302m, mae cyfleoedd yn codi yma yn aml hefyd."}, {"text_idx": "#000015", "text": "Fe wnawn eich cefnogi drwy gydol y gwirfoddoli fyddwch chi\u2019n ei wneud, felly os bydd unrhyw beth nad ydych chi\u2019n sicr ohono, rydyn ni yno i\u2019ch helpu i\u2019w ddatrys."}, {"text_idx": "#000016", "text": "Diolch yn fawr. Heb bobl yn gwirfoddoli gyda ni, fydden ni ddim yn gallu gwneud y gwahaniaeth rydyn ni\u2019n ei wneud i bobl. Felly diolch am ein hystyried ni \u2013 gan ein ti\u0302m, a\u2019r bobl rydyn ni\u2019n gweithio gyda nhw."}, {"text_idx": "#000017", "text": "Efallai y bydd gennych ddiddordeb mewn"}, {"text_idx": "#000018", "text": "Our training days cover just about everything you\u2019ll need to know about substance misuse, harm reduction and prevention, and other wellbeing-related topics, whatever your role.\nOur NewLink Wales team work with several of the UK's leading bodies to deliver relevant, detailed course content, backed up by the knowledge and capabilities of our training staff."}, {"text_idx": "#000019", "text": "Our training days cover just about everything you\u2019ll need to know about substance misuse, harm reduction and prevention, and other wellbeing-related topics, whatever your role."}, {"text_idx": "#000020", "text": "Our NewLink Wales team work with several of the UK's leading bodies to deliver relevant, detailed course content, backed up by the knowledge and capabilities of our training staff."}, {"text_idx": "#000021", "text": "Dros iechyd meddwl a newid cymdeithasol"}, {"text_idx": "#000022", "text": "Rydym yn gweithio gyda phobl sy\u2019n wynebu heriau iechyd meddwl, a gyda chymunedau sydd eisiau creu mwy o synnwyr o gysylltiad, perchnogaeth a lles yn y lleoedd y maen nhw\u2019n byw ynddynt."}, {"text_idx": "#000023", "text": "Rydyn ni'n galw am newid; dewch gyda ni bob cam o'r ffordd. Cewch ddiweddariadau a byddwch yn rhan o'r hyn a ddaw nesaf."}]